INSTRUKS FOR REDAKTØR FOR BLINDERNÅRET

*(Stillingens varighet og godtgjørelse)*

1. Stillingen som Redaktør for Blindernåret lyses ut mot slutten av høstsemesteret, og trer i kraft fra 1. januar det påfølgende semester. Stillingen varer halvannet år, og belønnes med dugnadsfri andre og tredje semester. Det er en måneds gjensidig oppsigelsesfrist.

*(Redaktørens oppgave)*

1. Redaktøren har ansvaret for å samle inn nødvendige taler, beretninger, bilder, og annet relevant fra inneværende år. Redaktøren har også ansvaret for at Blindernåret blir gitt ut semesteret etter det året det omhandler.

*(Stillinger under redaktøren)*

1. Redaktøren oppfordres til å sammenstille en redaksjon for Blindernåret. Redaksjonen bør avholde jevnlige møter. En eventuell fotograf vil få innvilget inntil to dugnader fri i sin aktive periode. Vurderingen gjøres av Kollegiet i samråd med Redaktøren. Sistnevnte godtgjørelse kan også splittes og fordeles mellom to i redaksjonen dersom det virker mer rimelig. Vurderingen gjøres av Kollegiet i samråd med Redaktøren. Øvrige redaksjonsmedlemmer innvilges ikke dugnadsfri.

*(Innhold i Blindernåret)*

1. Blindernåret skal som et minimum inneholde beretning fra husfar, beretning fra daglig leder, beretning fra kollegiet og matrikkel over Beboere dette året. I tillegg til dette burde Blindernåret inneholde utdrag fra småfuglenes tale, bæretning fra bukkekollegiet dersom det har vært bukkeball, beretninger fra UKA dersom det har vært UKA dette året, beretninger fra foreningen og øvrige aktive foreninger ved Bruket, og generelt andre taler eller artikler fra dette året.

*(Matrikkel)*

1. Den bakerste delen av Blindernåret skal inneholde en matrikkel over alle beboere som har bodd på Bruket inneværende år. Administrasjonen skal utlevere informasjon om navn, opprinnelig bosted, fødselsdato, antall semester og studie. Bilder til matrikkelen må enten overleveres av beboeren det selv gjelder, eller redaksjonen for Blindernåret må selv ha tatt dette. Beboerene skal selv oppgi hvilke verv de har hatt. Utover dette står redaktøren fritt til å supplementere matrikkelen med relevant informasjon, så lenge det er gitt i samtykke av personen det gjelder.

*(Rapporteringsplikt)*

1. Redaktøren skal føre en dialog med Kollegiet gjennom hele året, og snarest underrette Kollegiet dersom det oppstår forsinkelser eller andre hendelser som gjør at Blindernåret ikke kommer ut til tiden.

*(Oppsigelsesgrunn)*

1. Om arbeidet med Blindernåret fremviser svært liten progress over lang tid, om rapporteringsplikten blir brutt, eller Kollegiet vurderer det som lite sannsynlig at Blindernåret blir ferdig innen fristen, kan dette være oppsigelsesgrunn.

*(Beregning av dugnadsfri for redaktøren)*

1. Redaktøren innvilges som hovedregel fire dugnader fri for stillingen. Dette skal lønne stillingen for ett år. Dersom redaktøren avskjediges før dette, ilegges redaktøren en dugnad dersom redaktøren har sittet under ¾ år, to dugnader dersom redaktøren har sittet under et halvt år osv.

Vedtatt av Kollegiet 01.01.11

Vedtatt av Kollegiet 05.11.12
Endret og vedtatt av Kollegiet 06.05.13

Endret og vedtatt av Kollegiet 19.05.14